Viva Musica! festival

Viva Musica! festival je hudobný festival, ktorý vznikol v roku 2005. Od svojho prvého ročníka ponúka klasickú hudbu, jazz a world music pod holým nebom, uprostred Starého mesta v Bratislave, spravidla bez nutnosti platiť vstupné.

Festival predstavuje koncept letného open-air festivalu, ktorého hlavnú myšlienku možno zhrnúť do dvoch slov: klasika inak. Festival trvá 7 dní a prebieha v neformálnom duchu. Klasická hudba je prezentovaná netradičným spôsobom, na netradičných miestach a v netradičnom kontexte. Viva Musica! festival je v súčasnosti najväčším medzinárodným letným festivalom klasickej hudby, jazzu a world music v Bratislave a jeho obľúbenosť z roka na rok rastie.VivaMusica.sk

História
V predošlých ročníkoch Viva Musica! festivalu sa predstavili nasledujúci umelci:

2007
Marina Chiche – francúzska huslistka, už ako 16-ročná začala študovať na prestížnom Conservatoire National Superieure de Musique v Paríži
Kyle Eastwood – syn amerického herca a režiséra Clinta Eastwooda
Adriana Kučerová
Kolsimcha-The World Quintet
Ariel Zuckermann – profesionálnu dirigentskú kariéru odštartoval v Royal Music Academy v Štokholme

2008
Pavol Bršlík – spevák
Peter Feranec – hudobný riaditeľ a šéfdirigent Mikhailovskeho divadla v Petrohrade
Tatiana Vassiljeva – prvá ruská víťazka prestížnej First Grand Prix na medzinárodnej violončelovej súťaži Mstislava Rostropoviča a Objav roka 2005 na francúzskych hudobných Oscaroch – Victoires de la Musique Classique
Abram Wilson – americký jazzový trubkár a vokalista

2009
Martin Chodúr – prvá Česko Slovenská Superstar
Les Désaxés
Markus Huber – hudobný riaditeľ operného domu v Pforzheime
Jana Kirschner – úspešná Zlatá slávica a Speváčka roka
Adriana Kučerová – jedna z najvyhľadávanejších operných speváčok súčasnosti, pokračovateľka tradície slovenských sopranistiek Lucie Popp, Edity Gruberovej alebo Ľubice Vargicovej
Oskar Rózsa
Martin Valihora
Ľubica Vargicová – patrí medzi najvyhľadávanejšie slovenské sopranistky

2010
Jiří Bárta – v Česku patrí k najlepším violončelistov svojej generácie
Srboljub Dinić – hudobný riaditeľ a šéfdirigent švajčiarskeho Stadttheater v Berne
Jiří Korn – významná osobnosť českej kultúry, zasahujúca do všetkých oblastí hudby, tanca a herectva
Roby Lakatos
Partick Messina – jeden z najlepších klarinetistov súčasnosti
James Morisson
Libor Pešek – čestný dirigent Royal Liverpool Philharmonic Orchestra a hlavný dirigent Českého národného symfonického orchestra
Oskar Rózsa
Martin Valihora – jeden z najlepších slovenských bubeníkov a perkusionistov
Ramón Vargas – v súčasnosti jeden z najlepších tenoristov na svete

 Referencie 

Externé odkazy
 Oficiálna stránka festivalu

Kategória:Kultúra v Bratislave
Kategória:Hudobné festivaly na Slovensku